Document ID: /roh_data/filtered/fineweb-2-filterrobots_roh.jsonl.gz/55230

Era in sguard sur tut la Svizra mussa che las averturas dals concurs èn sa reducids sin passa 12'900. Quai èn bundant 930 pli paucs che l'onn avant ed ina reducziun per 6.6%.
Las cifras sajan dentant dad interpretar cun precauziuns scriva l'Uffizi federal da statistica, perquai che la Confederaziun aveva decidì mesiras temporanas per evitar in'unda da concurs durant la pandemia.
I saja da spetgar che las consequenzas economicas da la pandemia sa mussian en ils onns 2021 e 2022. Cura che quellas cifras èn avant maun san ins tge consequenza che il coronavirus ha sin l'economia svizra e uschia era sin ils concurs.